ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት መንግስቲ ኢትዮጵያ ጋዜጠኛታት ምእሳሩን ኢንተርኔት ምዕጻዉን ሲፔጄ ኮኒንዎ 1 ሓምለ 2020 ምንጪ ስእሊ, cpj ንመሰል ጋዜጠኛታት ዝሕለቕ ዓለማዊ ትካል ሲፒጄ፡ ድሕሪ ቅትለት ውሩይ ድምጻዊ ሃጫሉ ሁንዴሳ፡ ተቓውሞታት ምስተልዓሉ፡ መንግስቲ ኢትዮጵያ ንዝወሰዶም ስጉምትታት ምዕጻው ኢንትርኔትን ምእሳር ጋዜጠኛታትን ኮኒኑ። እቲ ዓለማዊ ትካል፡ ኣገልግሎት ኢንተርኔት ‘ብደረጃ ሃገር’ ምቁራፁ፡ ሓይልታት ጸጥታ ናብ መደብር ቴሌቪዥን ኦኤምኤን ብሃንደበት ኣትዮም ሰባት ምእሳሮምን ድሕሪ ምግላጽ፡ ነቲ ኩነታት “ዘሕዝን” ክብል ገሊጽዎ። “ህዝቢ ዝያዳ እዋናዊ ዜናን ሓበሬታን ኣብ ዝደልየሉ እዋን፡ ሰብመዚ ኢትዮጵያ ቅልውላው ብዝተልዓለ ቁጽሪ ከም’ቲ ቀደሞም ክልከላታት ከንብሩ ምርኣይ ዘሕዝን እዩ” ኢላ ተወካሊት ሲፒጄ ኣብ ትሕተ-ሳህራ ኣፍሪቃ፡ ሙቶኪ ሙሞ። “እቶም ስርሖም እናሰርሑ እንከለዉ ዝተኣሰሩ ጋዜጠኛታት ኦኤምኤን ይፈትሑ፡ ከምኡ’ድማ ኩሎም ጋዜጠኛታት ንውሕስነኦም ከይሰግኡን ናጽነቶም ከይተገፈፉን ነቲ ዝካየድ ዘሎ ተቓውሞታት ክጽብጽቡ ክኽእሉ ኣለዎም” ድማ ኢላ። ኣብ ኦሮምያ ከተማ ኣዳማ፡ ሸውዓተ ሰባት ብጥይት ተቐቲሎም ጃዋር መሓመድ ዝርከቦም 35 ሰባት ኣብ ቀይዲ ኣትዮም ኣብ ኣዲስ ኣበባ ዝተቐትለ ሙዚቀኛ ሃጫሉ ሁንዴሳ መን እዩ?
